open-index/open-wikipedia-markdown huggingface dataset:
Patentovanie

**Patentovanie** môže byť:
*v práve: chránenie patentom, zabezpečenie (niečoho) udelením patentu, udelenie patentu, pozri pod patent
*v hutníctve skrátene: patentovanie drôtu
Difúzne zinkovanie

**Difúzne zinkovanie** (iné názvy: **zinkovanie difúziou, zinkovanie, pozinkovanie, šerardovanie**) je druh zinkovania, pri ktorom sa difúzne nasycuje povrch oceľových či železných súčiastok zinkom. Prebieha pri teplote 380 až 450&nbsp;°C v elektricky vyhrievanom otáčajúcom sa bubne. Súčiastky sú v ňom vložené spolu s práškovým zinkom. Zinok vniká do súčiastok a vytvára na ich povrchu vrstvu, ktorá ich chráni pred atmosférickými vplyvmi. Zinkovanie sa používa najmä na spojovací materiál (skrutky, matice a pod.).

## Zdroje
* Hluchý M. a kol.: *Technológia*. Alfa Bratislava, 1977.

Kategória:Chemicko-tepelné spracovanie kovov a zliatin
Kategória:Povrchové úpravy kovov a zliatin
Kategória:Zinok
Kalorizácia

**Kalorizácia** alebo **kalorizovanie** môže byť:
*v hutníctve: difúzne hliníkovanie
*v cukrovarníctve: rovnomerné zohrievanie šťavy v cukrovaroch, pozri kalorizácia (cukrovar)
*v technike zriedkavo: ohrievanie
Zinkovanie

**Zinkovanie (pozinkovanie)** je vytváranie antikoróznych povlakov zinku na povrchu kovových výrobkov alebo hutníckych polovýrobkov (najmä ocele a železa).

Druhy zinkovania sú:
*zinkovanie postrekom
*žiarové zinkovanie (ponorové zinkovanie)
*galvanické pozinkovanie
*nanášanie zinkového prachu:
**zinkovanie plátovaním
**difúzne zinkovanie
**iné

## Referencie

## Zdroje
*http://books.google.sk/books?id=hXzmxfd5xcYC&printsec=frontcover&hl=sk#v=onepage&q=Sheradisieren&f=false
*

Kategória:Zinok
Kategória:Povrchové úpravy kovov a zliatin
Asýrčania

**Asýrčania** alebo **Asýri** alebo **Asýrovia** môžu byť:
*staroveký národ, ktorý vytvoril Asýrsku ríšu, pozri Asýrčania (starovek)
*súčasná etnická skupina, pozri Asýrčania (súčasnosť)
Asýrčania (súčasnosť)

**Asýrčania** alebo **Asýri** alebo **Asýrovia** sú etnická skupina žijúca najmä v Iráne, Iraku a Sýrii, menej v Turecku, Jordánsku, Libanone a v ďalších štátoch (od 20. storočia aj v USA, Austrálii a západnej Európe). Spolu ich je vyše 1 milióna osôb. Ich náboženstvom je kresťanstvo, najmä nestoriánstvo. Niektorí bádatelia ich pokladajú za potomkov starovekých Asýrčanov - pozri Asýrčania (starovek).

## Zdroje
* 
*Asýrčania v Joshua Project 


Kategória:Etniká, národy a národnosti
Hrachová

**Hrachová** môže byť:
*zaniknutá osada na Slovensku, pozri Hrachová (zaniknutá osada)
*priezvisko:
**Marie Hrachová
**Ivana Hrachová
Michigan City (Indiana)

thumb|Michigan City
**Michigan City** je mesto v okrese LaPorte County v americkom štáte Indiana. Je súčasťou dvoch mestských aglomerácií. Tento región je tak isto pre miestnych známy ako *Michiana*. Je vzdialený približne 50 míľ (80 km) východne od Chicaga a 40 míľ (65 km) západne od South Bend. Podľa posledného sčítania v roku 2010 bola populácia 31 479 obyvateľov.

Michigan City je známe pre jeho blízkosť k Indiana Dunes National Lakeshore a je tak isto  známe pobrežné mesto jazera Michigan Lake Michigan. Z týchto dôvodov je v letných mesiacoch v tejto oblasti čulý turistický ruch, kedy turisti prevažne prichádzajú zo Chicaga a okolitých miest severnej Indiany. 

Symbolom mesta je maják.

## Osobnosti mesta
* Anne Baxterová (* 1923 – † 1985), herečka

## Iné projekty

## Externé odkazy
* Oficiálna stránka

Kategória:Mestá v Indiane
Iliušin

**Iliušin** (-prepis podľa PSP) alebo **Iľjušin** (-starší prepis) môže byť:
* osoba
** Sergej Vladimirovič Iliušin
** Vladimir Sergejevič Iliušin
** Alexej Antonovič Iliušin
* podnik
** Aviacionnyj komplex imeni S. V. Iliušina
** Iliušin finans ko
* značka lietadla:
** Iliušin Il-2
** Iliušin DB-3
** Iliušin Il-4
** Iliušin Il-10
** Iliušin Il-12
** Iliušin Il-14
** Iliušin Il-18
** Iliušin Il-28
** Iliušin Il-62
** Iliušin Il-76
** Iliušin Il-86
** Iliušin Il-96

**Iľjušin** (s malým i na začiatku) môže byť aj všeobecne typ ruského lietadla (značky Iliušin).

## Poznámky


## Referencie
Prokris (dcéra Thespia)

**Prokris** (, ) je v gréckej mytológii dcéra thespijského kráľa Thespia,syna aténskeho kráľa Erechthea.

Krajinu kráľa Thespia znepokojoval strašný kithairónsky lev, ktorý hubil ľudí a dobytok. Keďže sa v jeho kráľovstve nenašiel nik kto by sa mu postavil, požiadal Thespios o pomoc najväčšieho gréckeho hrdinu Herakla.

Heraklovi však trvalo až päťdesiat dní, kým leva dolapil a zabil. Kráľ Thespios, ktorý túžil mať vnukov statočných a silných akým bol Herakles, mu preto zatiaľ každý večer ako výraz svojej pohostinnosti posielal do spálne zakaždým inú zo svojich päťdesiatich dcér. Prvá navštívila Heraklovu spálňu jeho najstaršia dcéra Prokris, ktorej sa neskôr narodili dvojičky, chlapci Antileón a Hippeus.

Herakles si po splnení svojej úlohy, kožu kithairónskeho leva prehodil na plecia, následne si vyrobil kyjak z kmeňa obrovského jaseňa a takto vystrojený sa vybral do rodných Téb.

## Referencie a bibliografia

Kategória:Postavy gréckej mytológie
Michigan City

**Michigan City** môže byť:
* Michigan City (Kalifornia)
* Michigan City (Indiana)
* Michigan City (Mississippi)
* Michigan City (Severná Dakota)
Hasičský a záchranný zbor

náhľad|Cestná automobilová striekačka Tatra 815 7 6x6 HaZZ zo Zvolena.
náhľad|Hasičský a záchranný útvar hlavného mesta Bratislavy
**Hasičský a záchranný zbor** (skratka **HaZZ**) je profesionálna hasičská jednotka patriaca pod Ministerstvo vnútra Slovenskej republiky. HaZZ vznikol k 1. aprílu 2002 a pôsobí v ňom približne 4&nbsp;400 hasičov, z toho 3&nbsp;200 zasahujúcich. Medzi hlavné povinnosti HaZZ patrí ochrana pred požiarmi, vykonávanie štátneho požiarneho dozoru, vykonáva záchranné práce pri haváriách, živelných pohromách a iných mimoriadnych udalostiach a ochranu zdravia, majetku a životného prostredia. Pôsobí tiež v oblasti prevencie, vzdelávania a doplňovania technického zabezpečenia. Podieľa sa na integrovanom záchrannom systéme. Na Slovensku každých 15 minút vznikne udalosť, ktorá si vyžaduje zásah profesionálnych hasičov.

## Prezidenti
Od 1. januára 2024 je prezidentom  HaZZ  pplk. Ing. Adrián Mifkovič. Vo funkcii vystriedal plk. Ing. Pavla Mikuláška, ktorý bol prezidentom HaZZ rokoch 2020 až 2023. Bývalým prezidentom bol aj gen. JUDr. Alexander Nejedlý (od 1. mája 2012), ktorý z funkcie odstúpil na vlastnú žiadosť 26. augusta 2019 a nahradil ho plk. Ing. Pavol Nereča.

## Činnosť
V roku 2012 príslušníci HaZZ najčastejšie vyrážali k udalostiam technického charakteru, odstraňovali následky dopravných nehôd, poskytovali výškovú pomoc alebo zabezpečovali povodňové práce. V roku 2012 HaZZ uskutočnil spolu 33 520 výjazdov pri ktorých pomohol takmer 12 tisíc ľuďom.

V roku 2008 bola Ministerstvom vnútra navrhnutá koncepcia zvýšenia počtu hasičských staníc tak, aby sa do spolupráce mohli zapájať aj obecné hasičské zbory. Vláda SR opatrenie zobrala na vedomie v rámci *Plošného rozmiestnenia hasičských staníc HaZZ a hasičských zbrojníc obecných hasičských zborov na území SR*. Cieľom bolo zvýšiť pokrytie územia Slovenska tak, aby bol zásah hasičov možný do 15 minút. Hasiči výjazd uskutočňujú do minúty od ohlásenia udalosti. Napriek vtedajšiemu počtu staníc (113 v rámci Slovenska) trval dojazd do odľahlejších častí viac ako 20 a niekedy až 40 minút.

## Štruktúra
Hasičský a záchranný zbor tvorí prezídium Hasičského a záchranného zboru sídliace v Bratislave, 8 krajských riaditeľstiev, 49 okresných riaditeľstiev a Hasičský a záchranný útvar hlavného mesta Slovenskej republiky Bratislavy, 6 zariadení (Požiarnotechnický a expertízny ústav Ministerstva vnútra SR v Bratislave, Stredná škola požiarnej ochrany MV SR v Žiline, Záchranná brigáda Hasičského a záchranného zboru v Malackách, v Žiline a v Humennom, Výcvikové centrum Hasičského a záchranného zboru Lešť) a ďalšie pracoviská.

## Hodnosti
Hodnosti príslušníkov HaZZ sú upravené v zákone č. 315/2001 Z. z. o Hasičskom a záchrannom zbore.
right|thumb|Ťahač Volvo VN s pásovým transportérom BVP Dobrovoľného Hasičského Zboru Farárske Pole
## Referencie

## Externé odkazy
* Oficiálne webové stránky HaZZ na webovom sídle Ministerstva vnútra Slovenskej republiky

Kategória:Ministerstvo vnútra Slovenskej republiky
Kategória:Hasičské organizácie
Kategória:Záchranárstvo
Kategória:Integrovaný záchranný systém
Kategória:Organizácie založené v 2002
Návrat Temného rytiera

***Návrat Temného rytiera*** je akčný film režiséra Christophera Nolana a záverečný diel trilógie o Batmanovi. Autorom príbehu je David S. Goyer a na scenári k filmu sa okrem Christophera Nolana podieľal aj jeho mladší brat Jonathan Nolan. Film je založený na komiksovej postave Batmana (DC Comics) a je pokračovaním predošlých filmov *[[Batman začína]]* (Batman Begins, 2005), *[[Temný rytier]]* (The Dark Knight, 2008) a je zároveň vyvrcholením celej Nolanovej trilógie o Batmanovi. K hercom (postavám) známym z predošlých dielov, Christian Bale (Bruce Wayne/Batman), Michael Caine (Alfred Pennyworth), Gary Oldman (James Gordon) a Morgan Freeman (Lucius Fox) pribudli Anne Hathaway ako Catwoman a Tom Hardy ako žoldnier Bane, ktorého cieľom je zničiť Gotham City. Práve Bane a jeho hrozba pre mesto prinútia Bruca Wayna zanechať dôchodok a stať sa opäť Batmanom. Tentokrát to ale bude mať Batman omnoho náročnejšie ako v predošlých dieloch.

Christopher Nolan spočiatku váhal o návrate k sérii ale po objavení správnej dejovej línie so svojím bratom Jonathanom a Davidom Goyerom zmenil názor. Nolan čerpal inšpiráciu z komiksov  Knightfall (1993), The Dark Knight Returns (1986) a No Man's Land (1999), ktoré mali spoločného antihrdinu - Bana. Natáčanie prebiehalo na rôznych miestach, vrátane Indie, Londýnu, Nottinghamu, Glasgowu, Los Angeles, New Yorku, Newarku alebo Pittsburghu. považovaný za jeden z najlepších filmov desaťročia a všetkých čias  

## Obsadenie
* Christian Bale ako Bruce Wayne/Batman
* Michael Caine ako Alfred Pennyworth
* Anne Hathaway ako Selina Kyle/Catwoman
* Tom Hardy ako Bane
* Gary Oldman ako Komisár Jim Gordon
* Joseph Gordon-Levitt ako John Blake
* Marion Cotillard ako Miranda Tateová/Talia al Ghul
* Morgan Freeman ako Lucius Fox
* Ben Mendelsohn ako John Daggett
* Nestor Carbonell ako starosta Anthony Garcia
* Matthew Modine ako zástupca komisára Peter Foley
* Daniel Sunjata ako kapitán Jones
* Burn Gorman ako Philip Stryver
* Juno Temple ako Jen
* Cillian Murphy ako Jonathan Crane
* Brett Cullen ako kongresman
* Alon Moni Abutbul ako doktor Leonid Pavel

## Externé odkazy
* Stránka o filme 

Kategória:Akčné filmy USA
Kategória:Britské akčné filmy
Kategória:Filmy režírované Christopherom Nolanom
Kategória:Batman
Kategória:Filmy z 2010
Kategória:Filmy podľa názvu
Jiří Parma

**Jiří Parma** (* 9. január 1963 Frenštát pod Radhoštěm) je bývalý československý a neskôr český reprezentant v skoku na lyžiach. Roku 1987 zvíťazil na majstrovstvách sveta v Oberstdorfe a v tomto roku bol tiež zvolený česko-slovenským športovcom roka. Štyrikrát (trikrát za Česko-Slovensko) reprezentoval na olympijských hrách, kde bola jeho najlepším výsledkom bronzová medaila v skoku družstiev, ktorú vybojoval spoločne s Tomášom Goderom, Františkom Ježom a Jaroslavom Sakalom na olympiáde v Albertville v roku 1992.

## Referencie

## Zdroj

Kategória:Českí skokani na lyžiach
Kategória:Českí olympionici
Kategória:Česko-slovenskí bronzoví olympijskí medailisti
Bolivarianské hry

náhľad|Krajiny zúčastňujúce sa Bolivarianských hier
**Bolivarianské hry** sú medzinárodné multišportové podujatie, usporadúvané každé 4 roky v Južnej Amerike, pod dohľadom Bolivarianskej športovej organizácie (ODEBO). Konajú sa na počesť venezuelského generála a politika Simóna Bolívara. Účastnia sa ho športovci z 5 juhoamerických a jednej stredoamerickej krajíny, ktoré sú členmi ODEBO. 

## Dejiny
Myšlienka hier vznikla po konaní Letných olympijských hier v roku 1936 v Berlíne na podporu jednoty medzi bolivarianskými krajinami. Autorom tejto myšlienky bol Alberto Nariño Cheyne.

Prvé hry sa konali v Bogote v roku 1938. Zúčastnilo sa ich 6 krajín: Bolívia, Ekvádor, Kolumbia, Panama, Peru a Kolumbia, ktoré súťažili v 19 športoch. Po týchto hrách bola vytvorená medzinárodná športová organizácia týchto 6 štátovODEBO. 4-ročný cyklus bol zavedený od roku 1973. V roku 2013 by sa malo na hrách predstaviť aj Čile.

V roku 2012 v Lime sa uskutočnili prvé *Bolivarianské plážové hry*. Zúčastnilo sa ich 11 krajín, ktoré súťažili v 15 športoch. Najviac medailí získalo domáce Peru.

## Zoznam Boliarianských hier

## Športy
V celej histórii Bolivarianských hier sa predstavilo 45 športov.

;Aktívne športy

;Bývalé športy

## Historická medailová tabuľka (19382009)

## Pozri aj
* Panamerické hry 
* Juhoamerické hry
* Stredoamerické hry

## Externé odkazy
* Oficiálna stránka ODEBO 
* Oficiálna stránka Bolivarianských hier 2005  

## Zdroj


Kategória:Multi-športové podujatia
Alkippé (Amazonka)

**Alkippé** alebo **Alkippa** (, ) je v gréckej mytológii jedna z Amazoniek družiny kráľovnej Hippolyty.  

Hippolyta ako odznak svojej kráľovskej hodnosti nosila krásny pás, ktorý jej daroval boh vojny Ares. Tento pás zatúžila vlastniť Adméta, dcéra mykénskeho vládcu Eurysthea, ktorému v tom čase slúžil hrdina Herakles. Eurystheus preto rozkázal Heraklovi, aby mu pás priniesol.

Keď sa Hippolyta dozvedela, prečo Herakles prišiel, sama mu chcela svoj pás na znak svojej úcty ponúknuť. Ale Héra, ktorá proti Heraklovi neustále intrigovala, rozšírila správu, že Herakles prišiel Hippolytu zajať a odviesť ju do otroctva. Amazonky preto na Herakla a jeho druhov zaútočili, ale po statočnom boji im nakoniec podľahli. Medzi Amazonkami, ktoré v tomto krvavom boji prišli o život bola aj mladá Alkippé, ktorá sa už dávnejšie zaviazala prísahou, že zostane navždy pannou a tak svoj sľub dodržala.

## Referencie a bibliografia

Kategória:Postavy gréckej mytológie
Associação Académica de Coimbra – O.A.F.

náhľad|Estádio Cidade de Coimbra
**Académica de Coimbra** je profesionálny portugalský futbalový klub sídliaci v meste Coimbra, ktoré leží v centrálnej časti krajiny. Bol založený miestnymi študentmi univerzity v roku 1876, keď sa spojili dva miestne kluby Clube Atlético de Coimbra (založený v roku 1861) a Academia Dramática (založený v roku 1837). Jeho pôsobenie na profesionálnej úrovni sa datuje do obdobia 70tych až 80tych rokov 20. storočia, keď dosiahol futbal v Portugalsku profesionálnu úroveň. Napriek tomu patrí medzi najstaršie športové inštitúcie v krajine a tvrdí že má po kluboch FC Porto, Benfica Lisabon a Sporting CP štvrtú najväčšiu fanúšikovskú základňu. Klub má tiež miestne tímy v športových odvetviach ako je rugby, volejbal alebo futsal.

Domáce zápasy hráva na štadióne Estádio Cidade de Coimbra, ktorý má kapacitu 30 210 miest. Štadión bol dejiskom ME vo futbale 2004, keď sa tu uskutočnili 2 zápasy skupiny B.

Tradičnými farbami klubu je čierna a biela, ktorá je odvodená od farieb študentského oblečenia noseného na miestnej univerzite.

Najväčším úspechom klubu je 2-násobné víťazstvo v Portugalskom pohári. 

## Úspechy
**[[Taça de Portugal|Portugalský Pohár]]: 2*
**Víťaz: 1938–39, 2011–12 
**Runners-up: 1950–51, 1966–67, 1968–69
* *[[Portuguese Second Division]]: 2*
**Víťaz: 1948–49, 1972–73
**[[Taça de Portugal#Campeonato de Portugal|Portugalský šampionát]]*
**Finalista: 1922–23
**[[Supertaça Cândido de Oliveira|Portugalský Superpohár]]*
**Finalista: 2012

## Académica de Coimbra v európskych súťažiach

## Bývalí známi hráči
*  Ákos Buzsáky
*  Fernando Couto
*  Henrique Hilário
*  Sérgio Conceição
*  Zé Castro
*  Russell Latapy

## Tréneri

## Externé odkazy
* Oficiálna stránka klubu  

## Zdroje
* 
* 
* 

Kategória:Portugalské futbalové kluby
Kategória:Futbalové kluby založené v 1876
Dusičnan meďnatý

**Dusičnan meďnatý** je meďnatá soľ kyseliny dusičnej so vzorcom Cu(NO3)2. Táto látka je veľmi rozpustná vo vode, podobne ako ostatné dusičnany.

## Výroba
Rozpúšťanie medi v zriedenej (prvá rovnica) a koncentrovanej (druhá rovnica) kyseline dusičnej:

3 Cu + 8 HNO<sub>3</sub> → 3 Cu(NO3)2 + 4 H<sub>2</sub>O + 2 NO

Cu + 4 HNO<sub>3</sub> → Cu(NO3)2 + 2 H<sub>2</sub>O + 2 NO<sub>2</sub>

Dusičnan meďnatý možno vyrábať aj inak. Jedna z možností je napríklad vyredukovánie striebra z dusičnanu strieborného (striebro je ušľachtilejší kov ako meď), za súčasného rozpustenia medi na meďnatú soľ.

Cu + 2 AgNO<sub>3</sub> → 2 Ag + Cu(NO3)2

Lacnejšia metóda je reakcia octanu meďnatého s dusičnanom draselným.

Cu(CH<sub>3</sub>COO)<sub>2</sub> + KNO<sub>3</sub> → Cu(NO3)2 + KCH<sub>3</sub>COO

## Reakcie
Pri zahrievaní dochádza k rozpadu podľa rovnice:

2 Cu(NO3)2 —t→ 2 CuO + 4 NO<sub>2</sub> + O<sub>2</sub>

Dochádza k rozpadu na oxid meďnatý, oxid dusičitý a kyslík, preto je rovnako ako ďalšie dusičnany dobré oxidačné činidlo.
Môžu prebiehať reakcie s ďalšími kovmi, ktoré majú zápornejší elektródový potenciál.

## Bezpečnosť
Vďaka medi v molekule zráža bielkoviny, enzýmy a spôsobuje rozpad hemoglobínu, podobne ako síran meďnatý. Pri požití dochádza k akútnej otrave meďou.

## Zdroj

Meďnatý
Kategória:Zlúčeniny medi
Bratia Muchovci

**Bratia Muchovci** (aj **Terchovská muzika bratov Muchovcov, Ľudová hudba bratov Muchovcov, Ľudová hudba Bratia Muchovci**) je ľudová hudba súrodencov Muchovcov z Terchovej. Zoskupenie vzniklo okolo r. 1982.

V zahraničí vystupovali v Nemecku, Rakúsku, Švédsku, Maďarsku, Poľsku, Bulharsku, Jemene, Taliansku, Juhoslávií, Argentíne, Iraku, Austrálií, Portugalsku, Luxembursku, Taiwane.

## Zostava
* František Mucha (nar. 1947)
* Alojz Mucha
* Peter Mucha
* Štefan Mucha
* Rudolf Patrnčiak

## Diskografia
* 1987 – *Bratia Muchovci & FS z Terchovej - Už Terchovci idú*
* 1991 – *Bratia Muchovci a Terchovské ženičky - Už idú, už idú*
* 1991 – *A veru Terchová* – Vydavateľstvo A.L.I., CD
* 1993 – *Jánošík, Jánošík* – Vydavateľstvo A.L.I., CD
* 1995 – *To terchovské srdce*
* 1997 – *A keď šuhaj vandroval* – Vydavateľstvo A.L.I., CD
* 2007 – *Čas radosti* -, 2CD
* 2007 – *Do hory, do lesa, valasi*

## Ocenenia
Víťazstvo v kategórií folklórnych skupín na 50. ročníku renomovaného súťažného hudobného festivalu v Langollene (Wales, Veľká Británia) v roku 1996.

## Referencie

## Externé odkazy
* Video: Muchovci - Keby moje rúčky, 1983
* Video: Bratia Muchovci v Detve v roku 1991
* Video: Muchovci, Jánošíkové dni, 2009
* Terchovská sieň slávy: František Mucha

Kategória:Interpreti a kapely ľudovej hudby
Kategória:Slovenské hudobné skupiny
Kategória:Hudobné skupiny z 1982
Kategória:Terchová
Adjunkt

**Adjunkt** môže byť:
* v minulosti pomocný úradník alebo zamestnanec, najmä v súdnictve, ekonomike a školstve, pozri napríklad adjunkt (školstvo)
* odborný asistent na vysokej škole v Maďarsku
HŠK Zrinjski Mostar

**HŠK Zrinjski Mostar** je bosniansky futbalový klub sídliaci v meste Mostar. Bol založený v roku 1905 chorvátskou mládežou vedenou profesorom Kuštrebom. Klub je podporovaný chorvátskym obyvateľstvom mesta a chorvátsky symbol je aj súčasťou znaku klubu. V rokoch 1945-1992 mal zakázanú činnosť kvôli nacionalistickému zázemiu. Jeho činnosť bola obnovená až po rozpade Juhoslávie a vzniku Bosny a Hercegoviny v roku 1992. Je najstarším klubom v krajine a momentálne (september 2025) hrá najvyššiu domácu súťaž Premijer liga. Zrinjski Mostar má tiež tímy v basketbale, hádzanej a boxe.

Domáce zápasy hráva na štadióne pod Bijelim brijegom, ktorý má kapacitu 25 000 miest. Štadión bol postavený v roku 1971 a až do roku 1991 bol využívaný mestským rivalom FK Velež Mostar. V 70tych a 80tych prilákal na niektoré zápasy až 35 000 fanúšikov. Štadión je druhým najväčším v krajine.

Hlavnými farbami klubu sú červená a biela.

Fanúšikovia klubu sú prezývaní *Ultras* a fanklub bol založený v roku 1994.

Najväčším úspechom je 2-násobný majstrovský titul a tiež dokázal raz vyhrať pohár Bosny a Hercegoviny.

## Úspechy
* *[[Premijer liga Bosne i Hercegovine]]*
**Víťaz (2): 2004-05, 2008-09
**[[Kup Bosne i Hercegovine|Pohár Bosny a Hercegoviny]]*
**Víťaz (1): 2007-08

## Zrinjski Mostar v európskych súťažiach

## Nedávni tréneri
*  Ivica Barbarić (2002–03)
*  Stjepan Deverić (2003–04)
*  Franjo Džidić (2004–05)
*  Blaž Slišković (Aug 2005–Okt 07)
*  Dragan Jović (Okt 2007–Sept 10)
*  Marijan Bloudek (Sept 2010–Nov 10)
*   Slaven Musa (Nov 2010–Apríl 12)
*  Draženko Bogdan *(dočasne)* (Máj 2012)
*   Dragan Perić (Máj 2012–)

## Externé odkazy
* Oficiálna stránka klubu 

## Externé odkazy
* 
* 

Kategória:Bosnianske futbalové kluby
Kategória:Futbalové kluby založené v 1905
Adjuvans

**Adjuvans** môže byť:
* vo farmakológii: prídavná látka zosilňujúca alebo podporujúca účinok liečiva
* v imunológii: látka stimulujúca imunitnú odpoveď na súčasne podané antigény, pozri adjuvans (imunológia)
Alfa Telescopii

**Alfa Telescopii** (α Tel/ α Telescopii/ Alpha Telescopii) je najjasnejšia hviezda v súhvezdí Ďalekohľad. Je to modrobiely podobor s povrchovou teplotou 18 400 K s magnitúdou 3,5. Je šesťkrát hmotnejší a približne 900-1000-krát svietivejší ako Slnko. Hľadíme na neho zo vzdialenosti asi 250 ly.

## Zdroje

* Článok o hviezde Alfa Telescopii v angličtine

Kategória:Súhvezdie Ďalekohľad
Kategória:Bayerove objekty
Kategória:Modrobiele podobry
Marinefunksendestelle Rhauderfehn

**Marinefunksendestelle Rhauderfehn** v oficiálnych zdrojoch NATO známy ako **NATO VLF / MSK Marinefunksendestelle Rhauderfehn** () je vysielacia stanica s ôsmimi stožiarmi vysokými 352,8 metrov. Nachádza sa na rozhraní okresov Cloppenburg und Leer v Dolnom Sasku v Nemecku. DH038 je jej volací znak. Používa sa na komunikáciu s ponorkami Nemeckého námorníctva a iných námorných síl NATO.

DH038 vysiela od roku 1982 na vlnovej dĺžke 23,4 kHz s výkonom do 800 kW. DH038 používa dáždnikovú anténu z 8 oceľových tubulárnych stožiarov s výškou 352,8 metra. Každý z nich stojí na trojmetrovom keramickom izolátore, ktoré izolujú napätie až do 300 kV. Stožiare sú tiež vybavené valcovitými tlmičmi proti kmitaniu pre lepšie odolávanie búrkam. Vysielač umožňuje vysielať signály ponorkám celosvetovo až do hĺbky približne 30 metrov.

## Externé odkazy
* 
* 
* Satelitné obrázky na Google Maps

## Zdroj

Kategória:Veže v Nemecku
Kategória:Architektúra z 1982
Jason White

**Jason White** (* 11. november 1973, North Little Rock, Arkansas, USA) je americký punk rockový gitarista a vokalista americkej punk rockovej skupiny Green Day, ktorej členom sa stal roku 2012. So skupinou však pravidelne hrával už od roku 1999 ako koncertný gitarista.

## Iné projekty

Kategória:Punkrockoví hudobníci
Kategória:Osobnosti z Arkansasu
Juhoamerické hry

náhľad|Športovci počas Juhoamerických hier 2010
**Juhoamerické hry** sú medzinárodné multišportové podujatie, usporadúvané každé 4 roky v Južnej Amerike, pod dohľadom Juhoamerickej športovej organizácie (ODESUR). Účastnia sa ho športovci zo všetkých 12 juhoamerických, 2 karibských a 1 stredoamerickej krajiny, ktoré sú členmi ODESUR. Oheň Juhoamerických hier ako náprotivok olympijského ohňa z Grécka je vždy zapálený a nesený z bolívijského mesta Tiahuanaco. Viaceré športové turnaje na týchto hrách sú kvalifikáciou na celokontinentálne multišportové podujatie – Panamerické hry, ktoré sa vždy konajú o 1 rok neskôr.

## Dejiny
Myšlienka vzniku subkontinentálnej športovej organizácie vznikla v roku 1976, keď prezident bolívijského olympijského výboru José Gamarra Zorrilla začal šíriť olympijský ideál v Južnej Amerike. A práve v bolívijskom hlavnom meste La Paz na konferencii v ten istý rok vznikla v spolupráci s predsedami národných olympijských výborov Argentíny, Peru, Paraguaja a Čile Juhoamerická športová organizácia (ODESUR), ktorá bola záštitou Panamerickej športovej organizácie (PASO). Prvým predsedom sa stál práve José Gamarra Zorrilla. Na konferencii o rok neskôr bolo schválené vytvorenie regionálnych hier podľa vzoru Panamerických hier.

Prvé hry sa konali v La Paz v roku 1978. Zúčastnilo sa ich 8 krajín: Argentína, Bolívia, Brazília, Čile, Ekvádor, Paraguaj, Peru a Uruguaj, ktoré súťažili v 16 športoch. 4-ročný cyklus hier nebol nikdy porušený. V roku 1982 sa pripojili 2 členovia, Kolumbia a Venezuela, v roku 1990 Surinam a v roku 1994 aj ďalšie 3 krajiny: Aruba, Holandské Antily a Panama. Poslednou krajinou bola Guyana, v roku 1998.

V roku 2009 zorganizovala ODESUR prvé *Juhoamerické plážové hry*, ktoré sa konajú s 2-ročnou periodicitou. Konali sa v Montevideu a zúčastnilo sa ich 12 krajín, ktoré súťažili v 9 športoch. Víťaznou medailovou krajinou sa v prvých dvoch edíciách hier stala Brazília.

## Zoznam Juhoamerických hier

## Športy
V celej histórii Juhoamerických hier sa predstavilo 42 športov.

;Aktívne športy

;Bývalé športy

## Historická medailová tabuľka (19782010)

## Pozri aj
* Pacifické hry
* Bolivarianské hry
* Stredoamerické a karibské hry

## Iné projekty

## Externé odkazy
* Oficiálna stránka Juhoamerickej športovej organizácie 

## Zdroje
* Juhoamerické hry na stránke Juhoamerickej športovej organizácie  
* História Juhoamerických hier 


Kategória:Multi-športové podujatia
Torreta de Guardamar

**Torreta de Guardamar** () je 370 metrov vysoký vysielač pri španielskej obci v Guardamar del Segura postavený United States Navy. Bol postavený v roku 1962 a je najvyššou stavbou Pyrenejského polostrova a celej Európskej únie od zníženia vysielača v Belmonte. Základňa sa nachádza v nadmorskej výške  a vo vzdialenosti  od mora.

Torreta de Guardamar je stožiarový vysielač izolovaný od zeme používaný na komunikáciu s ponorkami. Je vyrobený ako priehradová konštrukcia trojuholníkového prierezu. Napriek svojej výške je stále nízky v porovnaní s vlnovou dĺžkou prenášaných vĺn, jeho kapacita je preto zvýšená viacerými lanami spojenými s jeho vrchom končiacimi v pivniciach okolo stožiara. Tieto laná sú elektricky prepojené so stožiarom a v určitých vzdialenostiach sú oddelené izolátormi.

Vysielač používajúci vežu Torreta de Guardamar ako anténu je od spustenia diaľkovo ovládaný z americkej základne námornej komunikácie v španielskej Rote. Na rozdiel od ostatných veľmi nízko frekvenčných vysielačov ako DHO38 v Rhauderfehne nemá Medzinárodnou telekomunikačnou úniou pevne danú frekvenciu a nemá ani volaciu značku.

Vysielač je chránený španielskou námornou pechotou a je označovaný ako "Radio Estacion Naval - Antena LF 380 metros - Guardamar".

## Iné projekty

## Externé odkazy
* Diskusné fórum na www.skyscrapercity.com
* Galéria
* 

## Zdroj

Kategória:Veže v Španielsku
Kategória:Architektúra z 1962
Adjuvans (imunológia)

**Adjuvans v imunológii** je látka, ktorá stimuluje imunitnú odpoveď organizmu pri súčasnom podaní antigénov (očkovaní). Zvyšuje citlivosť lymfocytov na podaný antigén a aktivuje zápalovú reakciu. K najznámejším látkam tohto typu patrí Freundovo adjuvans, používané pri imunizácii zvierat.

## Externé odkazy
* Vaxjo: Vaccine Adjuvants  - vyhľadávač používaných adjuvans vo vakcínach  

## Zdroj

Kategória:Imunológia
Peter Ustinov

Sir **Peter Alexander Ustinov**, CBE, (* 16. apríl 1921, Londýn, Spojené kráľovstvo – † 28. marec 2004, Genolier, Švajčiarsko) bol britský herec, humorista, novinár, scénograf, divadelný i filmový režisér, scenárista, moderátor a divadelný organizátor, držiteľ ceny Oscara, Emmy, Zlatý glóbus a BAFTA.

Pochádzal z umeleckého prostredia, jeho otec bol novinár, matka maliarka. Mal ruských, nemeckých, francúzskych a talianskych predkov.

Vo filme sa prvý raz objavil na začiatku 40. rokov 20. storočia. Medzi jeho najznámejšie úlohy patrí detektív Hercule Poirot v rovnomennom filme podľa knihy Agathy Christie *[[Smrť na Níle]]* z roku 1978, alebo postava rímskeho cisára Nera vo filmovej adaptácii románu *[[Quo Vadis? (film, 1951)|Quo Vadis?]]*.

Svojho prvého Oscara dostal za film *[[Spartakus (film, 1960)|Spartakus]]*, druhého za *[[Topkapi (film)|Topkapi]]* z roku 1964.

Česko-Slovensko navštívil v roku 1991, kedy vystupoval v pražskom Národním divadle.

Viac ako 35 rokov pôsobil aj ako ambasádor detského fondu UNICEF.

## Filmografia (výber)
* 1951 *[[Quo Vadis? (film, 1951)|Quo Vadis?]]*
* 1957 *[[Egypťan (film, 1954)|Egypťan]]*
* 1960 *[[Spartacus (film, 1960)|Spartacus]]*
* 1964 *[[Topkapi (film)|Topkapi]]*
* 1968 *[[Hot Millions]]*
* 1973 *[[Robin Hood (film, 1973)|Robin Hood]]*
* 1976 *[[Loganov útek]]*
* 1977 *[[Dvojčatá (film, 1977)|Dvojčatá]]*
* 1978 *[[Smrť na Níle (film)|Smrť na Níle]]*
* 1979 *[[Vydra Tarka]]*
* 1979 *[[Budeme chudnúť spoločne]]*
* 1981 *[[Charlie Chan a kliatba Dračej kráľovny]]*
* 1982 *[[Zlo pod slnkom]]*
* 1988 *[[Schôdzka so smrťou]]*
* 1992 *[[Liek pre Lorenza]]*
* 1999 *[[Ženích na úteku]]*
* 2001 *[[Viktória a Albert]]* (TV) 
* 2003 *[[Luther (film)|Luther]]*

## Referencie

## Iné projekty

## Externé odkazy
* 
* 
* Obituary (UNICEF) 
* An address by Ustinov to the Durham History Society 2000 conference on The United Nations: Past, Present and Future.
* "In All Directions"
* Peter Ustinov v rozhovore s Mikeom Wallaceom v *The Mike Wallace Interview* 29. marca 1958 

## Zdroj

Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Britskí filmoví režiséri
Kategória:Britskí scenáristi
Kategória:Britskí humoristi
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia ceny Grammy
Kategória:Držitelia ceny BAFTA
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Držitelia Radu britského impéria
Kategória:Anglické osobnosti francúzskeho pôvodu
Kategória:Anglické osobnosti nemeckého pôvodu
Kategória:Anglické osobnosti ruského pôvodu
Kategória:Anglické osobnosti talianskeho pôvodu
Kategória:Osobnosti z Londýna
Kategória:Členovia Académie des beaux-arts
Kategória:Commanders of the Order of the British Empire
Kniha džunglí (film z roku 1967)

***Kniha džunglí*** () je americký animovaný film z roku 1967, produkovaný spoločnosťou Walt Disney Productions. Jedná sa v poradí o 19. celovečerný animovaný film, zaraďovaný do takzvanej „animovanej klasiky Walta Disneyho“. Film je vytvorený na motívy príbehov Rudyarda Kiplinga – Kniha džunglí. Jeho voľným pokračovaním je film *Kniha džunglí 2* z roku 2003.

Film mal v Česko-Slovensku premiéru 4. apríla 1975 (v distribúcii Ústřední půjčovna filmů – ÚPF / Slovenská požičovňa filmov – SPF), vyšiel s českým a slovenským dabingom. V slovenskom znení prepožičali hlasy napríklad Marián Labuda, Ivan Krajíček, Ivan Krivosudský, Oldo Hlaváček, Vlado Müller, František Zvarík a ďalší. Slovenský dabing sa z 99% zachoval, v roku 1994 zreštauroval a je k dispozícii aj na DVD.

## Postavy

## Technický personál

## Referencie

## Externé odkazy
* 
* 
* 
* 

## Zdroj
* 

Kategória:Kreslené filmy USA
Kategória:Kreslené filmy Disney
Kategória:Filmy z 1967
Kategória:Filmy podľa názvu
Gettysburg (Pensylvánia)

thumb|Gettysburg
**Gettysburg** je mesto v Pensylvánii v USA. Mesto je známe najmä ako dejisko bitky pri Gettysburgu v roku 1863.

V roku 2000 tu v 2 541 domácnostiach žilo 1 229 rodín, celkovo 7 490 obyvateľov. 

Hoci je mesto známe a turisticky zaujímavé najmä ako miesto, kde sa odohrala najväčšia bitka americkej občianskej vojny, nachádza sa tu aj niekoľko vyšších škôl, najmä luteránsky teologický seminár založený v roku 1826, Gettysburská (pôvodne Pennsylvánska) vysoká škola, ktorá začala fungovať v roku 1832, a Harrisburgská oblastná verejná vysoká škola.

## Dejiny
Mesto bolo založené v roku 1786 a pomenované po jednom z prvých osadníkov, staviteľovi a krčmárovi Samuelovi Gettysovi.

## Partnerské mestá
* Gettysburg, Južná Dakota, USA 
* León, Nikaragua

## Referencie

## Iné projekty

## Externé odkazy
* Oficiálna stránka 

## Zdroj


Kategória:Mestá v Pensylvánii
Kniha džunglí

**Kniha džunglí** môže byť:

* kniha R. Kiplinga z rokov 1894 a 1895, pozri Kniha džunglí (Kipling)
* názov viacerých knižiek a pod. pod značkou Walta Disneyho
* Kniha džunglí (film z roku 1967)

**Kniha džungle** môže byť: 
* starší slovenský názov knihy R. Kiplinga Kniha džunglí, pozri Kniha džunglí (Kipling)
* kniha P. Cmírala (slov. vydanie 2008) s Disneyho obrázkami, pozri Kniha džungle (Cmíral)
* názov viacerých kníh a knižiek pod značkou Walta Disneyho, ktoré na Slovensku vyšli v 90. rokoch 20. storočia

## Pozri aj
* Kniha džungle 2 (iný názov: Druhá kniha džunglí Rudyarda Kiplinga: Mauglí a Balú) - film
Kal’a Saláh ad-Dín

**Kal’a Saláh ad-Dín** (arabským písmom قلعة صلاح الدين; doslova "Saladinova pevnosť"; iné prepisy arab. názvu: **Qal’a Saláh ad-Dín, Kal’a/Qal’a Saláhu 'd-Dín, Kal’a/Qal’a Saláhu 'd-Dín, Kal’a/Qal’a Saláhaddín, Kal’a/Qal’a Saláhuddín**; prepis podľa lokálnej výslovnosti **Kal’a/Qal’a Saláh ed-Dín**; iné názvy: **[[Saladin (sultán)|Saladinov]] hrad, Saláhuddínov hrad**) môže byť:
*pevnosť/hrad v Sýrii, pozri Kal’a Saláh ad-Dín (Sýria)
*citadela/hrad v Egypte, pozri Kal’a Saláh ad-Dín (Egypt)
Disturbia (pieseň)

**Disturbia** je pieseň barbadoskej speváčky Rihanny z roku 2008. Bola súčasťou jej tretieho štúdiového albumu *[[Good Girl Gone Bad: Reloaded]]* (taktiež v roku 2008). Pieseň sa zaraďuje do žánrov dance-pop a electropop a napísali ju významní speváci ako Robert Allen, Andre Merritt, Chris Brown a Brian Kennedy. 

V roku 2009 na NRJ Music Awards získala nomináciu za najlepšiu medzinárodnú pieseň a v tom istom roku na Grammy Awards nomináciu za najlepšiu tanečnú nahrávku.

## Externé odkazy
* [Disturbia na [YouTube]]

Kategória:Piesne Rihanny
Kategória:Single z 2008
Gettysburg

**Gettysburg** môže byť:

*sídlo v USA:
** Gettysburg (Pensylvánia)
** Gettysburg (Ohio)
** Gettysburg (Južná Dakota)
* film USA z roku 1993, pozri Gettysburg (film)

## Pozri aj
* Bitka pri Gettysburgu
Saladin

**Saladin** môže byť:
*sultán z rodu Ajjúbovcov, pozri Saladin (sultán)
*názov britskej historickej lode, pozri Saladin (loď)
*krstné meno, pozri Saladin (prvé meno)
*priezvisko:
**Guntram Saladin (1887–1958)
**Lorenz Saladin (1896–1936)
**Louis Saladin

## Pozri aj
*Saláh ad-Dín
*Alvis Saladin
Saláh ad-Dín

**Saláh ad-Dín** (iný prepis: **Saláhaddín**; presnejšie prepisy: **Saláhu 'd-Dín, Saláhuddín**; prepis podľa niektorých arabských dialektov: **Saláh ed-Dín**) môže byť:
*(s malým d v slove dín) arabský čestný titul, ktorý znamená Pravoverný či Pevný vo viere, pozri saláh ad-dín (titul)
*meno ajjúbovského sultána, pozri Saladin (sultán)
*súčasť mnohých arabských mien
*utečenecký tábor v Jordánsku, pozri Saláh ad-Dín (tábor v Jordánsku)
*v Iraku:
**guvernorát, pozri Saláh ad-Dín (guvernorát)
**iný názov vrchu Džabal Bír Mam
**iný názov rafinérie Masáfí al-Bajdží  
**sídlo, pozri Saláh ad-Dín (sídlo v Iraku)
*wádí v Egypte, pozri Wádí Saláh ad-Dín
*štvrť v Saudskej Arábii, pozri Saláh ad-Dín (Saudská Arábia)

## Pozri aj
*Kal’a Saláh ad-Dín
*Saladinova socha
*Muaskar Saláh ad-Dín (vojenská základňa v Jemene)
*Sídí Saláh ad-Dín (hrobky)
*Masdžid Saláh ad-Dín (mešity)
*Džámi Saláh ad-Dín (mešity)
Stredoamerické hry

náhľad|Krajiny zúčastňujúce sa Stredoamerických hier
náhľad|Otvárací ceremoniál hier v roku 2010
**Stredoamerické hry** sú menšie medzinárodné multišportové podujatie, usporadúvané každé 4 roky v Strednej Amerike, pod dohľadom Stredoamerickej športovej organizácie (ORDECA). Účastnia sa ho športovci zo všetkých 7 stredoamerických krajín, ktoré sú členmi ORDECA. Niektoré športové turnaje na týchto hrách sú kvalifikáciou na väčšie stredoamerické multišportové podujatie – Stredoamerické a karibské hry.

## Dejiny
Prvé hry sa konali v Guatemala City v roku 1973. Zúčastnilo sa ich 6 krajín: Guatemala, Honduras, Kostarika, Nikaragua, Panama a Salvádor, ktoré súťažili v 16 športoch. V roku 1990 sa pripojilo už aj Belize. 

Oheň Stredoamerických hier ako náprotivok olympijského ohňa z Grécka je vždy zapálený a nesený z guatemalského mesta El Quiché, jedeného z centier mayskej kultúry.

## Zoznam Juhoamerických hier

## Športy
V celej histórii Stredoamerických hier sa predstavilo 35 športov.

;Aktívne športy

;Bývalé športy

## Historická medailová tabuľka (19732010)

## Pozri aj
* Panamerické hry
* Bolivarianské hry
* Stredoamerické a karibské hry 

## Externé odkazy
* ORDECA na stránke Dominikánskeho olympijského výboru  

## Zdroj


Kategória:Multi-športové podujatia
Ľadové pleso

**Ľadové pleso** (oficiálne), nesprávne **Zbojnícke ľadové pleso** (správnejšie má sa volať **Ľadové pleso vo Veľkej Studenej doline** alebo zriedkavejšie **Zbojnícke Ľadové pleso**), (*, , ) je [[Pleso (Tatry a Nízke Tatry)|pleso]] vo  [[Veľká Studená dolina|Veľkej Studenej doline]] v kotline pod juhovýchodnou stenou [[Hranatá veža|Hranatej veže]] a [[Kresaný roh|Kresaným rohom]] nad [[Starolesnianske pleso|Starolesnianskym plesom]] [[Vysoké Tatry (pohorie)|Vysokých Tatrách]]. Pleso býva do leta zamrznuté. Meno mu dal jeho ľad. Má rozlohu . Dosahuje maximálnu hĺbku . Leží v nadmorskej výške .

== Turistika ==
* po  značke ([[Tatranská magistrála]]):
** z [[Hrebienok|Hrebienka]] po rázcestie *Nad Reinerovou chatou*, ďalej
*** po  značke:
**** z rázcestia *Nad Reinerovou chatou'' na Zbojnícku chatu a ďalej
***** po  značke:
****** zo Zbojníckej chaty k Ľadovému plesu
* po  značke:
** zo Sliezskeho domu cez Poľský hrebeň, ďalej
*** po  značke:
**** cez Prielom, Veľkú Studenú dolinu k Zbojníckej chate a ďalej
***** po  značke:
****** zo Zbojníckej chaty k Ľadovému plesu.

## Referencie

## Iné projekty

## Externé odkazy
*Ľadové pleso 
*Plesá vo Vysokých Tatrách
*na turistickej mape

Kategória:Plesá Vysokých Tatier
Kategória:Studené doliny
Alkippé (dcéra Area)

**Alkippé** alebo **Alkippa** (, ) je v gréckej mytológii dcéra boha Area a jeho milenky Aglaury, dcéry aténskeho kráľa Kekropa I.

Antický autor Apollodoros z Atén uvádza, že Aglauros a boh vojny Ares boli rodičmi dcéry Alkippy. Keď sa potom Aglauru pokúsil znásilniť Halirrhothios, syn boha Poseidóna, boh Ares Halirrhothia neušetril a na mieste ho zabil. Area za túto vraždu Poseidón zažaloval a bohovia ho potom predvolali pred súd Areopagos, ktorý ho po súdnom procese omilostil. 

V starovekých Aténach bol bohovi Areovi zasvätený pahorok "Areopagos", kde mal sídlo najvyšší súd Areopág. 

## Referencie a bibliografia

Kategória:Postavy gréckej mytológie
Budova Roľníckej vzájomnej pokladnice (Považská Bystrica)

**Budova bývalej Roľníckej vzájomnej pokladnice** v Považskej Bystrici je funcionalistická budova postavená v roku 1928 architektom Milošom Svitavským. Je jednou z mála zachovaných stôp starého centra Považskej Bystrice, kde tvorila jeho nárožie. Dnes je zaznamenaná v zozname pamätihodností mesta. Je najhodnotnejšou pamiatkou modernej architektúry v Považskej Bystrici.

## Referencie

Kategória:Stavby v Považskej Bystrici
Kategória:Funkcionalistické stavby na Slovensku
Jozef Zlatňanský

**Jozef Zlatňanský** (* , Topoľčianky† , Nitra) bol slovenský rímskokatolícky emeritný biskup, ktorý dlhé roky pôsobil na rôznych pozíciach v Kongregácii pre náuku viery vo Vatikáne.

Svoje teologické štúdia začal v Bratislave na bohosloveckej fakulte v rokoch 19461947. V štúdiu pokračoval následne v Ríme na Lateránskej univerzite. Za kňaza bol vysvätený  v Ríme. V roku 1959 získal na Pápežskej gregoriánskej univerzite licenciát v sociálnych vedách.

V rokoch 19611963 bol profesorom filozofie na kňazskom seminári v Catanzaro. Od roku 1964 do roku 1966 pracoval na sekretariáte Vieroučnej komisie II. Vatikánskeho koncilu.  

Od roku 1966 pracoval v Kongregácii pre náuku viery, do roku 1975 ako asistent, v rokoch 19751984 ako riaditeľ sekcie pre vierouku. Dňa 6. decembra 1984 ho pápež sv. Ján Pavol II. menoval za subsekretára Kongregácie pre náuku viery. Úzko spolupracoval s prefektom Kongregácie kardinálom Mons. Josephom Ratzingerom, budúcim pápežom Benediktom XVI. V rokoch 19901994 bol členom Pápežského výboru pre medzinárodné eucharistické kongresy. 

## Biskup
Dňa 11. júna 1997 bol pápežom sv. Jánom Pavlom II. vymenovaný za titulárneho biskupa diecézy Montefiascone a sekretára interdikastriálnej Komisie pre východnú Európu. Biskupskú vysviacku prijal  vo Farskom chráme sv. Kataríny Alexandrijskej v Topoľčiankach z rúk kardinála Mons. Jozefa Tomka, prefekta Kongregácie pre evanjelizáciu národov. Spolusvätiteľmi bol Mons. Tarcisio Bertone S.D.B., sekretár Kongregácie pre náuku viery a Mons. Ján Sokol, arcibiskup metropolita Bratislavsko-trnavskej arcidiecézy.

Dňa 8. júna 2004 prijal pápež sv. Ján Pavol II. jeho rezignáciu z úradu z dôvodu dosiahnutia kanonického 75. roku života. Stal sa emeritným biskupom na odpočinku v Topoľčiankách. 

## Úmrtie
Zomrel v Nitre 11. februára 2017 vo večerných hodinách v deň liturgickej spomienky na Pannu Máriu Lurdskú v 89. roku života, 65. roku kňazskej služby a 19. roku biskupskej služby. Pohrebné obrady vykonal 16. februára 2017 vo Farskom chráme v Topoľčiankach bratislavský arcibiskup metropolita Mons. Stanislav Zvolenský. Homíliu predniesol nitriansky biskup Mons. Viliam Judák. 

## Referencie

## Externé odkazy
*J. E. Mons. Jozef Zlatňanský na www.kbs.sk
*

## Zdroj

Kategória:Osobnosti z Topoľčianok
Kategória:Slovenskí rímskokatolícki biskupi
Administratívna budova štátnych orgánov

**Administratívna budova štátnych orgánov** (skr. ABŠO) v Považskej Bystrici je výšková budova postavená v rokoch 1968-78 architektom Ivanom Melišom a statikom Severínom Ďurišom. Vďaka svojmu architektonickému a technickému riešeniu je zahrnutá v programe Docomomo a zapísaná v zozname pamätihodností mesta.

*Administratívna budova v Považskej Bystrici od je jednou z najvýraznejších budov z pozoruhodne plodného obdobia šesťdesiatych rokov, ktorá spojila typickú figúru vtedajších administratívnych a hotelových objektov s odvážnym technickým riešením a vyľahčením konštrukcie a plášťa budovy. Presiahla domáce slovenské pomery a bola prinajmenšom v dimenzii vtedajšieho Československa ojedinelá.* 

## Nosná konštrukcia výškovej budovy
Konštrukcia administratívnej budovy pozostáva zo železobetónového monolitického jadra, ktoré siaha až po posledné podlažie a vyčnieva nad úroveň strechy. Vo vnútri jadra sa nachádzajú 2 výťahy a inštalačné šachty s toaletami a technickými miestnosťami. Na tomto jadre je položený oceľový nosný systém váhadlového typu, na ktorom sú zavesené oceľové tiahlá. Na tiahlách sú zavesené konštrukcie podlaží aj obvodový hliníkový plášt. Takáto schéma nosného systému je označovaná ako „super konštrukcia“. Takýto druh konštrukcie je raritou dodnes.


Súbor:Oceľová nosná konštrukcia na strche .jpg
Súbor:Oceľová nosná konštrukcia na streche.jpg
Súbor:Tiahlo.jpg
Súbor:Založenie na ŽB jadro.jpg
Súbor:Váhadlový nosný systém.jpg


## Referencie

Kategória:Stavby v Považskej Bystrici
Kategória:Oceľové stavby
Kategória:Architektúra z 1978
Bothus lunatus

***Bothus lunatus*** je ryba z rodu *[[Bothus]]* (po slovensky kambala) z čeľade Bothidae, ktorá žije v teplejších vodách Atlantiku, vrátane Karibiku. Môže dorastať až do 46 cm. Podobný druh *[[Bothus mancus]]* žije v indopacifickom regióne. 

## Iné projekty

Kategória:Bothidae
Kožené srdce

***Kožené srdce*** je názov detektívneho románu slovenského autora Dominika Dána z roku 2012.

Detektívny príbeh popisuje vyšetrovanie zavraždeného vysokopostaveného úradníka a paralelnú zápletku okolo syna Ota Hanzela s kontextom v druhej svetovej vojny.

Kategória:Knihy z 2012
Kategória:Knihy Dominika Dána
Levanduľa

**Levanduľa** () je rod rastlín patriaci do čeľade hluchavkovité (*Lamiaceae*). Ker s intenzívnou vôňou, rastie do výšky jedného metra, má úzke listy a obvykle fialovo-modré kvety na štíhlych stonkách.Táto rastlina pochádza z horských oblastí Európy v okolí Stredozemného mora, ale dnes sa pestuje na celom svete.

## Použitie
Niektoré druhy sa používajú ako okrasné rastliny. Uplatnia sa pri výsadbe v skupinách.

## Zástupcovia

## Referencie

## Iné projekty

## Zdroj

Kategória:Okrasné rastliny
Kategória:Záhradné rastliny
Kategória:Hluchavkovité
Oxid meďnato-chromitý

**Oxid meďnato-chromitý**, známy tiež ako **Adkinsov katalyzátor**, je chemická látka vo forme hnedočierneho prášku, ktorá sa využíva v chemickom priemysle predovšetkým ako katalyzátor hydrogenácie aldehydov, esterov a ketónov na alkoholy, ale tiež dekarboxylácie a redukcie.

## Výroba
Vyrába sa zmiešaním dusičnanu meďnatého a barnatého s čpavkom a dichrómanom sodným.

## Zdroje
*
*

Kategória:Zlúčeniny medi
Kategória:Zlúčeniny chrómu
Meďnato-chromitý
Meďnato-chromitý
Meďnato-chromitý
Kategória:Katalyzátory
Alkippé (matka Eupalama)

**Alkippé** alebo **Alkippa** (, ) je v gréckej mytológii manželka Métióna, syna aténskeho kráľa Erechthea.

Antický autor Apollodoros z Atén uvádza, že Alkippé a Métión boli rodičia syna Eupalama, otca slávneho staviteľa a vynálezcu Daidala.

O otcovi Daidala vládnu v gréckych mýtoch nejasnosti. Podľa verzie od Diodora Sicílskeho bol Daidalos syn Metióna, syna Eupalama a Pausanias zaznamenal, že bol syn Palamaóna. 

## Referencie

Kategória:Postavy gréckej mytológie
Rany z lásky

**Rany z lásky** ( *Sos mi vida*) je argentínska telenovela z produkcie spoločnosti Pol-ka Producciones pre televíziu El Trece natočená v rokoch 2006 – 2007. Hlavné úlohy stvárnili herci Natalia Oreiro a Facundo Arana.

## Obsadenie
### Protagonisti

### Z baraku

### Z rodiny Quesada

**Poznámka:** aj keď José, Laura a Ana (Coqui) žijú s Martínom Quesadom, ich adopcia sa vybavuje počas celého seriálu, a tak si ponechávajú svoje pôvodné priezvisko. V jednej z posledných epizód je ich adopcia oficiálna, a tak sa ich priezviská zmenia na „Fernández Quesada“.

### Zo spoločnosti Quesada

### Príležitostné postavy

### Technický personál
* Námet: Adrián Suar
* Scenár: Ernesto Korovsky a Sebastián Parrotta
* Réžia: Daniel De Felippo a Rodolfo Antúnez
* Kamera: Pablo Storino a Jorge Fernández
* Výtvarný producent: Liza Gieco
* Výroba: César Markus González
* Koordinácia výroby: Ivana Polonsky
* Kostýmy: Alicia Flores a Estela Flores

## Vysielanie na Slovensku

## Adaptácie
Formátové práva na adaptáciu seriálu *Rany z lásky* boli predané do Mexika, Čile, Portugalska a Poľska.
Mexická verzia bola pomenovaná ako *Un gancho al corazón (Úder do srdca)* a začala sa vysielať 25. augusta 2008 na kanáli Estrellas, ktorý patrí pod spoločnosť Televisa. Hlavné postavy dostali mená Mauricio Sermeño a Valentina López, ženská hlavná hrdinka si ponechala prezývku „Monita“. Stvárnili ich herci Sebastián Rulli a Danna García.

Portugalská verzia nesie názov *Deixa-me amar (Nechaj ma milovať)* a vysielala sa od septembra 2007 do júna 2008 na TVI. Hlavnými postavami boli Martim Botelho a Lara Guerra, ktorých hrali Paulo Pires a Paula Lobo Antunes.

V roku 2011 sa na súkromnom kanáli TVN objavila poľská verzia *Prosto w serce (Priamo do srdca)*. Hlavnými postavami sú Monika a Artur, ktorých stvárnili Anna Mucha a Filip Bobek.

## Referencie

## Externé odkazy
* 
* 

Kategória:Argentínske telenovely
Kategória:Telenovely z 2006
Kategória:Televízne seriály z roku 2006
Spermophilus

**Spermophilus** alebo nevhodne *Citellus* (k tomu pozri nižšie) môže byť:
*1. (napr. podľa Helgen 2009:) relatívne malý rod z čeľade vevericovité, pozri Spermophilus (v užšom zmysle)
*2. rod tvorený všetkými druhmi, ktoré v systéme podľa Helgen 2009 patria do samostatných rodov Spermophilus (v užšom zmysle), Urocitellus, Ictidomys, Poliocitellus, Otospermophilus, Callospermophilus, Xerospermophilus, Notocitellus (v systéme podľa bodu 2. sa uvedené rody považujú za podrody, aj keď rozsahy ich definícií sú trochu odlišné od definícii rovnomenných rodov systému podľa Helgen 2009); staršie sa pod tento rod zaraďoval aj obsah dnešného rodu Ammospermophilus
*3. (dávnejšie:) rod ako v bode 2., ale okrem Otospermophilus, (?)Notocitellus, Callospermophilus a Ammospermophilus
*4. podrod rodu Spermophilus v systémoch podľa bodu 2. (obsahuje to isté ako rody Spermophilus + Urocitellus podľa Helgen 2009)
*5. buď podrod rodu Spermophilus v (starších) systémoch podľa bodu 1. alebo podrod rodu Spermophilus v systémoch podľa bodu 2. (obsahuje to isté ako rody Spermophilus + Urocitellus podľa Helgen 2009, ale okrem druhov Spermophilus major, Spermophilus erythrogenys, Spermophilus fulvus, Spermophilus undulatus, Spermophilus parryii a Spermophilus columbianus, ktoré potom v takých systémoch tvoria samostatné podrody Colobotis a Urocitellus)

## Poznámka o rodovom mene Citellus
Staršie sa namiesto Spermophilus používal aj vedecký názov *Citellus*, ktorý zaviedol v roku 1816 Lorenz Oken v knihe „Okens Lehrbuch der Naturgeschichte“. Všetky názvy vymyslené Okenom však v roku 1956 ICZN vyhlásila za neplatné, lebo sú nelinneovské. Preto je Spermophilus jediným platným rodovým menom.

## Referencie
Budova Roľníckej vzájomnej pokladnice

**Budova (bývalej) Roľníckej vzájomnej pokladnice** môže byť:
*Budova Roľníckej vzájomnej pokladnice (Považská Bystrica)
*Budova Roľníckej vzájomnej pokladnice (Martin)
*Budova Roľníckej vzájomnej pokladnice (Trnava)
*Roľnícky dom (v Bratislave)